Document ID: 32004L0084

RÅDETS DIREKTIV 2004/84/EF
af 10. juni 2004
om ændring af direktiv 2001/113/EF om marmelade og frugtgelé samt kastanjecreme bestemt til konsum
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37,
under henvisning til forslag fra Kommissionen,
under henvisning til udtalelse fra Europa-Parlamentet, og
ud fra følgende betragtninger:
(1)
Ved direktiv 2001/113/EF (1) fastsættes de grundlæggende krav, der skal opfyldes af en række produkter, som er defineret i bilag I, herunder »marmelade« og »marmelade af citrusfrugter«, for at disse produkter frit kan cirkulere på det indre marked.
(2)
I den tyske sprogudgave anvendes produktnavnene »Konfitüre« og »Marmelade« for henholdsvis »jam« og »marmelade«.
(3)
På nogle lokale markeder i Østrig og Tyskland, såsom landbomarkeder eller ugentlige markeder, anvendes udtrykket »Marmelade« traditionelt også for produktnavnet »jam«. I disse tilfælde anvendes udtrykket »Marmelade aus Zitrusfrüchten« for udtrykket »marmalade« for at skelne mellem de to produktkategorier.
(4)
Det er derfor på sin plads, at Østrig og Tyskland ved vedtagelsen af de forskrifter, der er nødvendige for at gennemføre direktiv 2001/113/EF, tager hensyn til disse traditioner.
(5)
Nærværende direktiv bør anvendes fra den 12. juli 2004 for at sikre det fulde udbytte af dets bestemmelser -
UDSTEDT FØLGENDE DIREKTIV:
Artikel 1
Den tyske sprogudgave af bilag I til direktiv 2001/113/EF affattes som angivet i bilaget til nærværende direktiv.
Artikel 2
Dette direktiv træder i kraft på dagen efter offentliggørelsen i Den Europæiske Unions Tidende.
Det anvendes fra den 12. juli 2004.
Artikel 3
Dette direktiv er rettet til medlemsstaterne.
Udfærdiget i Luxembourg, den 10. juni 2004.

Labels: 3
0
18
17